কৰ্তৃপক্ষই গুৱাহাটীৰ পল্টন বজাৰস্থিত ‘ গ ’ ল্ড চিনেমা ’ গৃহত ড° ৰীতা চৌধুৰীৰ গল্প আধাৰত নিৰ্মিত আৰু মঞ্জুল বৰুৱাই পৰিচালনা কৰা ‘ অন্তৰীণ ’ নামৰ অসমীয়া কথাছবিখনিৰ এক বিশেষ দৰ্শনীৰ সমূহ টিকট ক্রয় কৰি শিক্ষানুষ্ঠানখনৰ শিক্ষক-শিক্ষয়ত্রী তথা কৰ্মচাৰী সকলক চোৱাৰ সুবিধা প্রদান কৰে। তদুপৰি, বিগত বছৰটিতো ছাত্র-ছাত্রীসকলক অসমীয়া কথাছবি ‘ কথানদী ’ আৰু মহিলাৰ সুৰক্ষা সম্পৰ্কে সজাগতা আনিবৰ বাবে শিক্ষানুষ্ঠানৰ মহিলা কৰ্মচাৰীসকলক ‘ পিংক ’ নামৰ হিন্দী কথাছবিখনিৰ দৰ্শনৰ সুবিধা প্রদান কৰিছিল। জি.আই.এম.টি . গুৱাহাটীৰ ডীন (ষ্টুডেণ্ট এফেয়াৰ্ছ) ড° বুলজিৎ বুঢ়াগোহাঁয়ে উল্লেখ কৰে যে, সমাজলৈ ভাল বাৰ্তা কঢ়িয়াই অনা কথাছবি যদি ছবিগৃহলৈ আহে, তেন্তে কৰ্তৃপক্ষই শিক্ষাৰ্থী, শিক্ষক-শিক্ষয়ত্রী তথা কৰ্মচাৰী সকলক কথাছবিসমূহ দৰ্শনৰ সুবিধা প্রদান কৰিব । এই কথাছবিসমূহ অৱশ্যে অন্য ভাষাৰো হ ’ ব পাৰে । ইয়াৰোপৰি ড° বুঢ়াগোহাঁয়ে মত ব্যক্ত কৰে যে, অসমৰ অন্যান্য শিক্ষা প্রতিষ্ঠান সমূহেও উক্ত পদক্ষেপ গ্রহণ কৰিলে অসমীয়া চিনেমা উদ্যোগটোৰ প্রসাৰৰ ক্ষেত্রত অলপ হ ’ লেও অৰিহণা যোগাব বুলি আশা কৰিব পাৰি ।